《答顾叔时吏部二首 余与叔时相慕积有岁年兹属安茂卿以手札投寄托契良深报谢二律 其一》
明代·胡应麟

忆赋河东紫极傍，娉婷摇曳动明光。千金函谷高悬市，片玉昆明蚤擅场。

直谏世传韩吏部，清脩人识顾长康。盈盈一水吴枫外，愁绝菰芦引梦长。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。